V pondelok 16. mája 2022 prebehla v našej škole ZMENÁREŇ. Zúčastnili sa jej mladí ľudia s Downovym syndrómom a hlavne ich mamy. Žiačky III. A a I. N triedy pod odborným dohľadom pani majsterky Bc. Aleny Hvoľkovej a Mgr. Márii Michalčíkovej poskytli profesionálne kozmetické ošetrenie pleti, rúk a kadernícke služby.
Bola to pre nich forma poďakovania pri príležitosti Dňa matiek za ich obetavú starostlivosť. Zmenáreň bola realizovaná v spolupráci s občianskym združením Úsmev prosím a bola spolufinancovaná z Európskeho zboru solidarity – solidárny projekt, Iuventa.